Sabiedrības ar ierobežotu atbildību

„Viesītes transports”

2023.gada pārskats

Viesīte

2024

**SATURS**

|  |  |
| --- | --- |
|  | Lpp. |
| Informācija par sabiedrību | **3** |
| Vadības ziņojums | **4-5** |
| Finanšu pārskats: |  |
|  Peļņas vai zaudējumu aprēķins | **6** |
|  Bilance | **7-8** |
|  Finanšu pārskata pielikums | **9-19** |
|  Revidentu ziņojums |  |
|  |  |

**INFORMĀCIJA PAR SABIEDRĪBU**

Vispārīgā informācija

Sabiedrības nosaukums: Viesītes transports

Sabiedrības juridiskais statuss: Sabiedrība ar ierobežotu atbildību

Reģistrācijas numurs, vieta un datums: 55403015481, Jēkabpilī, 22.06.2005

Adrese: Smilšu 39, Viesīte, Jēkabpils novads, LV-5237

Valdes sastāvs: Kārlis Puriņš no 01.06.2016

 valdes loceklis

Dalībnieki: Jēkabpils novada pašvaldība 100%

Gada pārskatu sagatavoja: Sandra Valaine

 vecākā grāmatvede

Galvenie pamatdarbības veidi: 42.11 Nace 2. red. Ceļu un maģistrāļu būvniecība

49.39 Nace 2.red. Citur neklasificēts pasažieru sauszemes

 transports

49.41 Nace 2.red. Kravu pārvadājumi pa autoceļiem

 52.24 Nace 2 red. Kravu iekraušana un izkraušana

49.31 Nace 2 red. Pilsētas un piepilsētas pasažieru saus.

 pārvadājumi

Pārskata gads: 01.01.2023. - 31.12.2023.

Iepriekšējais pārskata gads: 01.01.2022. – 31.12.2022.

Revidenti un to adreses: Valentīna Razujeva SIA ”VR Audits”

 LR Zvērināts Revidents Avotu iela 4c,Jēkabpils

 LZRA Sertifikāts Nr.196 \Latvija, LV5201

 Reģ.Nr.55403038751

 Zvērinātu revidentu

 komercsabiedrības

 LicenceNr. 171

**VADĪBAS ZIŅOJUMS**

**Informācija par sabiedrības attīstību, darbības finansiālajiem rezultātiem un tā pašreizējo finansiālo stāvokli.**

Sabiedrība pārskata gadu noslēgusi ar peļņu 28205 EUR apmērā, kas ir par 15056 EUR vairāk kā iepriekšējā pārskata gadā. Pārskata periodā sabiedrība noslēdza apvienošanos ar SIA “Rubenītis” iegūstot savā rīcībā pamatlīdzekļus 3208 EUR vērtībā un naudas līdzekļus 367 EUR apmērā.

Pārskata periodā sabiedrība veikusi ieguldījumus pamatlīdzekļos 1238 EUR apmērā. Sabiedrības apgrozījums pārskata periodā pieauga par 2,4% sasniedzot 306172 EUR, un pieaugumu uzrādot gan pasažieru pārvadājumos (1%), gan kravas auto un traktortehnikas pakalpojumos(3,6%).

Sabiedrības bruto rentabilitāte ir 21,41% kas salīdzinot ar iepriekšējo periodu ir par 35,76% vairāk. Sabiedrības likviditātes koeficients ir 5,6 kas norāda uz pilnīgu pietiekamu apgrozāmo līdzekļu daudzumu visu sabiedrības saistības dzēšanai.

**Sabiedrības filiāles un pārstāvniecības**

Sabiedrībai nav filiāļu un pārstāvniecību ārvalstīs.

**Ziņas par pētniecības darbiem un attīstības pasākumiem**

Pārskata gadā Sabiedrība nav veikusi pētniecības darbus un attīstības pasākumus.

**Sabiedrības savu kapitāldaļu kopums**

Sabiedrība nav savu kapitāldaļu turētāja.

**Finanšu instrumentu izmantošana**

Finanšu instrumentu izmantošana skaidrota šī finanšu pārskata 22.piezīmē.

**Informācija par svarīgiem notikumiem pēc pārskata gada beigām**

2024.gada sākumā Latvijas Republikā turpinās energoresursu cenu un augsto kredītprocentu likmju izraisītā ekonomiskā krīze. Tāpat tiek runāts par realizējamo izglītības reformu, slēdzot mācību iestādes. Tomēr šobrīd nav pieejami konkrēti plāni par skolu reformu un to izraisītajām pārmaiņām skolēnu pārvadājumos, sabiedrības darbības teritorijā. Līdz ar to īsti nav paredzams, kā situācija varētu attīstīties nākotnē. Pastāv sabiedrības attīstības nenoteiktība. Sabiedrības vadība nepārtraukti izvērtē situāciju un potenciālos attīstības scenārijus un uzskata, ka spēs pārvarēt krīzes situāciju pašu spēkiem. Tomēr šis secinājums balstās uz informāciju, kas ir pieejama ši finanšu pārskata parakstīšanas brīdī un turpmāko notikumu ietekme uz sabiedrību nākotnē var atšķirties no vadības izvērtējuma.

**Informācija par turpmāko sabiedrības attīstību**

2023.gadā sabiedrībai tika pievienots SIA “Rubenītis” sekmīgi noslēdzot Jēkabpils novada domes 2022.gada 26. maija lēmuma Nr. 454 “ Par tiešās līdzdalības pārvērtēšanu kapitālsabiedrībās” sabiedrību reorganizācijas procesu. Sabiedrību apvienošanas rezultātā SIA “Viesītes transports” rīcībā nonāca divi autobusi.

Pēc skolu reformas plāna apstiprināšanas un nepieciešamo skolēnu pārvadājumu maršrutu plānu izstrādes jāveic sabiedrības rīcībā esošo autobusu parka izvērtēšana un optimizācija. Regulāri jāveic ceļu un ielu uzturēšanas tehnikas tehniskā stāvokļa novērtējums un jānodrošina tās uzturēšana labā tehniskā stāvoklī. Jāvērtē nepieciešamība jaunu tehnikas vienību iegādes, kvalitatīvu sabiedrības sniegto pakalpojumu nodrošināšanai. Jāturpina meklēt iespējas jaunu pakalpojumu ieviešanai sabiedrības darbības teritorijā esošo pilsētu un ciemu ielu, trotuāru un laukumu uzkopšanai.

**Paziņojums par vadības atbildību**

Sabiedrības vadība ir atbildīga par finanšu pārskatu sagatavošanu, balstoties uz sākotnējo grāmatvedības uzskaiti par katru pārskata periodu, kas patiesi atspoguļo Sabiedrības finansiālo stāvokli uz pārskata gada beigām, kā arī darbības rezultātiem un naudas plūsmām par šo periodu.

Vadība apstiprina, ka, sastādot šo pārskatu par periodu, kurš beidzas 2023.gada 31.decembrī, tika izmantotas atbilstošas grāmatvedības metodes, to pielietojums bija konsekvents, ir pieņemti saprātīgi un piesardzīgi lēmumi. Vadība apstiprina, ka attiecīgie Latvijas Republikas reglamentējošie grāmatvedības uzskaites principi ir ievēroti un finanšu pārskats sastādīts saskaņā ar darbības turpināšanās principu.

Vadība ir atbildīga par atbilstošas grāmatvedības uzskaites kārtošanu, par Sabiedrības līdzekļu saglabāšanu, kā arī par krāpšanas un citas negodīgas rīcības novēršanu.

Vadība apstiprina, ka ir sniegusi revīzijas veikšanai visas nepieciešamās ziņas un paskaidrojumus.

Kārlis Puriņš

Valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024 .gada 14. februārī

**FINANŠU PĀRSKATS**

**Peļņas vai zaudējumu aprēķins par 2023. gadu**

(klasificēts pēc izdevumu funkcijām)

|  |  |  |  |
| --- | --- | --- | --- |
| Rādītāja nosaukums | Piezīmes numurs | 2023EUR | 2022EUR |
| 1. Neto apgrozījums no citiem pamatdarbības veidiem | **3** | 306172 | 299136 |
| 2. Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas | **4** | 240631 | 252895 |
| **3. Bruto peļņa vai zaudējumi** |  | **65541** | **46241** |
| 4. Administrācijas izmaksas | **5** | 39588 | 33571 |
| 5. Pārējie saimnieciskās darbības ieņēmumi | **6** | 2869 | 1126 |
| 6. Pārējās saimnieciskās darbības izmaksas | **7** | 617 | 647 |
| **7. Peļņa vai zaudējumi pirms uzņēmumu ienākuma nodokļa** |  | **28205** | **13149** |
| **8. Peļņa vai zaudējumi pēc uzņēmumu ienākuma nodokļa aprēķināšanas** |  | **28205** | **13149** |
|  **9.Pārskata gada peļņa vai zaudējumi** |  | **28205** | **13149** |

Finanšu pārskata pielikums no 9. līdz 19. lappusei ir šī finanšu pārskata neatņemama sastāvdaļa.

Kārlis Puriņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis

2024.gada 14.februārī

Gada pārskatu sagatavoja:

Sandra Valaine\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecākā grāmatvede

**FINANŠU PĀRSKATS**

**Bilance uz 2023.gada 31.decembri**

|  |  |  |  |
| --- | --- | --- | --- |
| **Aktīvs** | **Piezīmes numurs** | **31.12.2023****EUR** | **31.12.2022****EUR** |
| **1. Pamatlīdzekļi** |  |  |  |
| 1. Ilgtermiņa ieguldījumi nomātajos pamatlīdzekļos |  |  | 728 |
|  2. Pārējie pamatlīdzekļi un inventārs |  | 36715 | 45427 |
|  3. Pamatlīdzekļu izveidošana |  |  | 1231 |
| Pamatlīdzekļi kopā  | **8** | 36715 | 47386 |
|  |  |  |  |
| **Ilgtermiņa ieguldījumi kopā** |  | 36715 | 47386 |
| **2. Apgrozāmie līdzekļi** |  |  |  |
| **I. Krājumi** |  |  |  |
| 1. Izejvielas, pamatmateriāli un palīgmateriāli | **9** | 5360 | 4176 |
|  2. Avansa maksājumi par precēm |  | 1043 |  |
| Krājumi kopā |  | 6403 | 4176 |
|  **II. Debitori** |  |  |  |
| 1. Pircēju un pasūtītāju parādi | **10** | 2625 | 4155 |
| 2. Radniecīgo sabiedrību parādi | **11** | 6741 | 13488 |
|  3. Nākamo periodu izmaksas | **12** | 617 | 552 |
| Debitori kopā |  | 9983 | 18195 |
|  **III. Nauda** | **13** | 112778 | 71354 |
| Apgrozāmie līdzekļi kopā |  | 129164 | 93725 |
| Aktīvu kopsumma |  | 165879 | 141111 |

Finanšu pārskata pielikums no 9. līdz 19. lappusei ir šī finanšu pārskata neatņemama sastāvdaļa.

**FINANŠU PĀRSKATS**

**Bilance uz 2023.gada 31.decembri**

|  |  |  |  |
| --- | --- | --- | --- |
| **Pasīvs** | **Piezīmes numurs** | **31.12.2023****EUR** | **31.12.2022****EUR** |
| **1. Pašu kapitāls** |  |  |  |
| 1. Akciju vai daļu kapitāls (pamatkapitāls) | **14** | 172546 | 172546 |
|  2. Nesadalītā peļņa: |  |  |  |
| a) iepriekšējo gadu nesadalītā peļņa |  | -57938 | -71087 |
| b) pārskata gada nesadalītā peļņa |  | 28205 | 13149 |
| Pašu kapitāls kopā |  | 142813 | 114608 |
| 2. Kreditori |  |  |  |
|  I. Ilgtermiņa kreditori |  |  |  |
|  1. Nākamo periodu ieņēmumi |  | 1069 |  |
|  Ilgtermiņa kreditori kopā |  | 1069 |  |
| **II. Īstermiņa kreditori** |  |  |  |
| 1. Parādi piegādātājiem un darbuzņēmējiem |  | 2252 | 4645 |
| 2. Parādi radniecīgajām sabiedrībām |  | 500 | 91 |
| 3. Nodokļi un valsts sociālās apdrošināšanas iemaksas | **15** | 3305 | 8301 |
| 4. Pārējie kreditori | **16** | 6228 | 6720 |
|  5. Nākamo periodu ieņēmumi |  | 2369 | 1231 |
|  6. Uzkrātās saistības | **17** | 7343 | 5515 |
| **Īstermiņa kreditori kopā** |  | 21997 | 26503 |
| Kreditori kopā |  | 23066 | 26503 |
| Pasīvu kopsumma |  | 165879 | 141111 |

Finanšu pārskata pielikums no 9. līdz 19. lappusei ir šī finanšu pārskata neatņemama sastāvdaļa.

Kārlis Puriņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis

2024.gada 14. februārī

Gada pārskatu sagatavoja:

Sandra Valaine\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecākā grāmatvede

FINANŠU PĀRSKATA PIELIKUMS

1. **Grāmatvedības uzskaites un novērtēšanas metodes**

**Finanšu pārskata sagatavošanas pamatnostādnes**

Sabiedrības finanšu pārskats sagatavots saskaņā ar Latvijas Republikas likumu "Grāmatvedības likums", Gada pārskatu un konsolidēto gada pārskatu likumu, Ministru kabineta 2015.gada 22.decembra noteikumiem Nr.775 „Gada pārskatu un konsolidēto gada pārskatu likuma piemērošanas noteikumi”.

Finanšu pārskats sagatavots saskaņā ar sākotnējās vērtības uzskaites principu, peļņas vai zaudējumu aprēķins tiek sagatavots pēc izdevumu funkcijām. Finanšu pārskatā par naudas vienību lietota Latvijas Republikas naudas vienība *euro* (EUR). Salīdzinot ar iepriekšējo pārskata gadu, Sabiedrības lietotās uzskaites un novērtēšanas metodes nav mainītas.

**Pielietotie grāmatvedības principi**

Gada pārskata posteņi novērtēti atbilstoši šādiem grāmatvedības principiem:

 1. pieņemts, ka Sabiedrība darbosies arī turpmāk;

1. izmantotas tās pašas novērtēšanas metodes, kas izmantotas iepriekšējā gadā;
2. posteņu novērtēšana veikta ar pienācīgu piesardzību:
* pārskatā iekļauta tikai līdz bilances datumam iegūtā peļņa;
* ņemtas vērā visas paredzamās riska summas un zaudējumi, kas radušies pārskata gadā, vai iepriekšējos gados, arī tad, ja tie kļuvuši zināmi laika posmā starp bilances datumu un gada pārskata sastādīšanas dienu;
* aprēķinātas un ņemtas vērā visas vērtību samazināšanas un nolietojuma summas, neatkarīgi no tā, vai pārskata gads tiek noslēgts ar peļņu vai zaudējumiem;
1. ņemti vērā ar pārskata gadu saistītie ieņēmumi un izmaksas neatkarīgi no maksājuma datuma un rēķina saņemšanas vai izrakstīšanas datuma. Izmaksas saskaņotas ar ieņēmumiem pārskata periodā;
2. aktīva un pasīva posteņu sastāvdaļas novērtētas atsevišķi;
3. pārskata gada sākuma bilance sakrīt ar iepriekšējā gada slēguma bilanci;
4. norādīti visi posteņu, kuri būtiski ietekmē gada pārskata lietotāju novērtējumu vai lēmumu pieņemšanu, maznozīmīgie posteņi tiek apvienoti un to detalizējums sniegts pielikumā;

 8. saimnieciskie darījumi gada pārskatā atspoguļoti, ņemot vērā to ekonomisko saturu un būtību, nevis tikai juridisko formu.

**Pārskata periods**

Finanšu pārskats aptver laika periodu no **01.01.2023** līdz **31.12.2023.**

**Aplēšu izmantošana**

Sagatavojot finanšu pārskatu, vadībai nākas pamatoties uz zināmām aplēsēm un pieņēmumiem, kas ietekmē atsevišķos pārskatos atspoguļotos bilances un peļņas vai zaudējumu aprēķina posteņu atlikumus, kā arī iespējamo saistību apmēru. Nākotnes notikumi var ietekmēt pieņēmumus, pamatojoties uz kuriem veiktas attiecīgās aplēses. Jebkāda aplēšu izmaiņu ietekme tiek atspoguļota finanšu pārskatā to noteikšanas brīdī.

**Ieņēmumu atzīšana un neto apgrozījums**

Ieņēmumi no pakalpojumu sniegšanas tiek atzīti atbilstoši pasūtījuma izpildes pakāpei.

Pārējie ieņēmumi tiek atzīti šādi:

1. ieņēmumi no soda un kavējuma naudām – saņemšanas brīdī;
2. dividendes – brīdī, kad rodas likumīgas tiesības uz tām;

**Nemateriālie ieguldījumi un pamatlīdzekļi**

Visi nemateriālie ieguldījumi un pamatlīdzekļi sākotnēji novērtēti iegādes vērtībā.

Par pamatlīdzekļiem tiek atzīti iegādātie aktīvi, ja to vērtība pārsniedz *<450.00>* *euro*. Iegādātie aktīvi zem *<450.00>* *euro* tiek uzskaitīti kā mazvērtīgais inventārs.

Pamatlīdzekļu iegādes vērtību veido iegādes cena, ievedmuita un neatskaitāmie iegādes nodokļi, citas uz iegādi tieši attiecināmās izmaksas, lai nogādātu aktīvu tā atrašanās vietā un sagatavotu darba stāvoklī atbilstoši tā paredzētajai lietošanai.

Tikai par atlīdzību iegūtas tiesības tiek atspoguļotas kā "Koncesijas, patenti, licences, preču zīmes un tamlīdzīgas tiesības".

Nemateriālie ieguldījumi un pamatlīdzekļi ir uzrādīti uzskaites vērtībā, atskaitot uzkrāto nolietojumu. Nolietojumu pamatlīdzekļiem un nemateriāliem ieguldījumiem aprēķina pēc *lineārās metodes.*

|  |  |  |
| --- | --- | --- |
| Nemateriālie ieguldījumi: |  |  |
|  |  |  |
| Datorprogrammas u.c. | 35.00 | % |
|  |  |  |
| Pamatlīdzekļi |  |  |
| Automašīnas | 15.00-20,00 | % |
| Pārējie pamatlīdzekļi un inventārs | 20.00 | % |

Nolietojumu aprēķina, sākot ar *nākamā mēneša pirmo datumu pēc tā mēneša,* kad nemateriālo ieguldījumu vai pamatlīdzekli iespējams izmantot paredzētajam mērķim. Katrai pamatlīdzekļa daļai, kuras izmaksas ir būtiskas attiecībā pret šī pamatlīdzekļa kopējām izmaksām, nolietojumu aprēķina atsevišķi. Ja Sabiedrība atsevišķi nolieto dažas pamatlīdzekļa daļas, tas atsevišķi nolieto arī atlikušās šī paša pamatlīdzekļa daļas. Atlikumu veido tās pamatlīdzekļa daļas, kas atsevišķi nav svarīgas. Atlikušo daļu nolietojumu aprēķina, izmantojot tuvināšanas metodes, lai patiesi atspoguļotu to lietderīgās lietošanas laiku.

Ja kādi notikumi vai apstākļu maiņa liecina, ka pamatlīdzekļu bilances vērtība varētu būt neatgūstama, attiecīgo pamatlīdzekļu vērtība tiek pārskatīta, lai noteiktu to vērtības samazināšanos. Ja eksistē vērtības neatgūstamības pazīmes un, ja aktīva bilances vērtība pārsniedz aplēsto atgūstamo summu, aktīvs vai naudu ģenerējošā vienība tiek norakstīta līdz tā atgūstamajai summai. Pamatlīdzekļa atgūstamā summa ir lielākā no neto pārdošanas vērtības un lietošanas vērtības. Ieņēmumi vai zaudējumi no pamatlīdzekļu pārdošanas tiek atspoguļoti attiecīgā perioda peļņas vai zaudējumu aprēķinā.

Remonta un atjaunošanas darbu izmaksas, kas paaugstina pamatlīdzekļu izmantošanas laiku vai vērtību, tiek kapitalizētas un norakstītas to lietderīgās izmantošanas laikā. Pārējās remonta un atjaunošanas darbu izmaksas tiek atzītas pārskata perioda izdevumos.

Ja nomātajā aktīvā tiek veikti ieguldījumi (piemēram, rekonstrukcija, uzlabošana vai atjaunošana), tad šādas izmaksas atzīst bilances postenī "Ilgtermiņa ieguldījumi nomātajos pamatlīdzekļos" un aprēķina nolietojumu nomas termiņa laikā.

**Naudas vienība un ārvalstu valūtas pārvērtēšana**

Šajā finanšu pārskatā atspoguļotie rādītāji ir izteikti Latvijas nacionālajā valūtā - EUR.

Visi darījumi ārvalstu valūtās ir pārvērtēti EUR pēc Eiropas Centrālās bankas oficiāli noteiktā valūtas kursa attiecīgā darījuma veikšanas dienā. Līdzekļi un saistības, kas izteikti ārvalstu valūtā, tiek pārrēķināti EUR pēc Eiropas Centrālās bankas noteiktā kursa pārskata gada pēdējā dienā. Ārvalstu valūtas kursu svārstību rezultātā gūtā peļņa vai zaudējumi tiek atspoguļoti attiecīgā perioda peļņas vai zaudējumu aprēķinā neto vērtībā.

**Ilgtermiņa un īstermiņa posteņi**

Ilgtermiņa posteņos uzrādītas summas, kuru saņemšanas, maksāšanas, vai norakstīšanas termiņi iestājas vēlāk par gadu pēc attiecīgā pārskata gada beigām. Summas, kas saņemamas, maksājamas vai norakstāmas gada laikā uzrādītas īstermiņa posteņos.

**Debitoru parādi**

Debitoru parādi tiek uzskaitīti atbilstoši sākotnējo rēķinu summai, atskaitot nedrošiem parādiem izveidoto uzkrājumu atlikumus. Uzkrājumi nedrošiem parādiem tiek aplēsti, kad pilnas parāda summas iekasēšana ir apšaubāma. Parādi tiek norakstīti, ja to atgūšana ir uzskatāma par neiespējamu.

Pazīmes, kas liecina par debitoru parāda nedrošumu, ir:

* + kavēta parāda apmaksa, pēc vairākkārtējiem atgādinājumiem debitors joprojām nemaksā vai debitors apšauba Sabiedrības tiesības piedzīt šo parādu;
	+ parādnieka sliktais finanšu stāvoklis un negatīvie darbības rezultāti vai citi apstākļi, kas liecina par parādnieka nespēju apmaksāt pilnu parāda summu (zināms, ka pret debitoru ierosināts tiesas process par tā atzīšanu par maksātnespējīgu) u.tml.

**Citi debitori**

Sabiedrība postenī "Citi debitori" iekļauj debitorus, kurus nevar uzrādīt citos posteņos, arī pārmaksātos nodokļus, kreditoru parādu debeta atlikumus.

**Nākamo periodu izmaksas un ieņēmumi**

Maksājumi, kas izdarīti pirms bilances datuma, bet attiecas uz nākamajiem gadiem, tiek uzrādītas postenī "Nākamo periodu izmaksas".

Maksājumi, kas saņemti pirms bilances datuma, bet attiecas uz nākamo gadu vai tālākiem gadiem, tiek parādīti kā nākamo periodu ieņēmumi.

**Krājumu novērtēšana**

Krājumi tiek uzskaitīti zemākajā no pašizmaksas vai neto realizācijas vērtības atbilstoši *periodiskās inventarizācijas metodei .*

Izmaksas, kas radušās, nogādājot krājumus to tagadējā atrašanās vietā un stāvoklī, tiek uzskaitītas šādi:

* + materiāli un iepirktās preces tiek uzskaitītas atbilstoši to iegādes izmaksām pēc *metodes "Pirmais iekšā - pirmais ārā" (FIFO)*.

Neto realizācijas vērtība ir aplēstā pārdošanas cena parastās uzņēmējdarbības ietvaros, atskaitot aplēstās produkcijas pabeigšanas un pārdošanas izmaksas. Neto realizācijas vērtība tiek atspoguļota kā pašizmaksa, no kuras atskaitīti izveidotie uzkrājumi.

**Naudas līdzekļi**

Par naudu un tās ekvivalentiem tiek uzskatīta bezskaidra nauda maksājumu kontos un skaidra nauda Sabiedrības kasē.

**Pamatkapitāls**

Postenī "Pamatkapitāls" uzrāda daļu lielumu atbilstoši Komercreģistrā reģistrētajam lielumam.

**Kreditoru parādi**

Kreditoru parādus Sabiedrība norāda atbilstoši attaisnojuma dokumentiem, un tie ir saskaņoti ar pašu kreditoru, veicot savstarpējo atlikumu salīdzināšanu uz bilances datumu.

**Uzkrātās saistības**

Uzkrātās saistībās tiek atzītas skaidri zināmās saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām piegādes, pirkuma vai uzņēmuma līguma nosacījumu vai citu iemeslu dēļ bilances datumā vēl nav saņemts maksāšanai paredzēts attiecīgs attaisnojuma dokuments (rēķins).

**Uzkrātās saistības neizmantotajiem atvaļinājumiem**

Uzkrāto neizmantoto atvaļinājuma izmaksu summa tiek noteikta, reizinot darbinieku vidējo dienas atalgojumu pārskata gada pēdējos sešos mēnešos ar pārskata gada beigās uzkrāto neizmantoto atvaļinājuma dienu skaitu.

**Uzņēmumu ienākuma nodoklis**

Uzņēmumu ienākuma nodokļa maksāšanu atliek līdz brīdim, kad peļņa tiek sadalīta vai citā veidā novirzīta tādiem izdevumiem, kuri nenodrošina nodokļa maksātāja turpmāku attīstību, t.i., nodokļa piemērošana ir pārcelta no peļņas gūšanas brīža uz peļņas sadales brīdi. Tādējādi nodoklis būs jāmaksā neatkarīgi no gada laikā gūto ienākumu apmēra tikai tad, ja nodokļa maksātājs sadalīs peļņu dividendēs vai tām pielīdzinātās izmaksās, veiks ar saimniecisko darbību nesaistītus izdevumus, veiks palielinātus procentu maksājumus, sniegs aizdevumus saistītām personām u.tml.

**2. Cita informācija**

**Informācija par to, ka sabiedrības aktīvi ir ieķīlāti vai citādi apgrūtināti**

Sabiedrībai nav ieķīlāti aktīvi vai citādi apgrūtināti.

**Galvojumi un garantijas**

Sabiedrībai nav galvojumu un garantiju citām personām.

**Ziņas par iespējamām saistībām**

Sabiedrība nav atbildētājs tiesas prāvās un finanšu pārskatā nav iekļauti nekādi uzkrājumi saistībām, kas varētu rasties.

**Saistības pensijām**

Sabiedrībai nav saistību pensijām.

**Informācija par iespējamām saistībām, kas varētu rasties konkrēta pagātnes notikuma sakarā**

Sabiedrībai nav saistību, kas varētu rasties konkrēta pagātnes notikuma sakarā.

**Informācija par operatīvo nomu**

Sabiedrībai nav noslēgtu operatīvās nomas līgumu.

**Informācija par finanšu nomu**

Sabiedrībai nav noslēgtu finanšu nomas līgumu.

**Informācija par atgriezenisko nomu**

Sabiedrībai nav noslēgtu atgriezeniskās nomas līgumu.

**Saistības pret radniecīgajiem un asociētajiem uzņēmumiem**

Sabiedrībai uz pārskata gada beigām ir saistības pret radniecīgo uzņēmumu Jēkabpils novada pašvaldība 500 EUR.

**Informācija par nelabvēlīgiem vai labvēlīgiem notikumiem, kas neattiecas uz pārskata gadu, bet var būtiski ietekmēt gada pārskata lietotāju novērtējumu attiecībā uz sabiedrības līdzekļiem, saistībām, finansiālo stāvokli, peļņu vai zaudējumiem un naudas plūsmu vai lēmumu pieņemšanu nākotnē.**

Sabiedrībai nav informācijas par nelabvēlīgiem vai labvēlīgiem notikumiem, kas neattiecas uz pārskata gadu, bet var būtiski ietekmēt gada pārskata lietotāju novērtējumu attiecībā uz Sabiedrības līdzekļiem, saistībām, finansiālo stāvokli, peļņu vai zaudējumiem un naudas plūsmu vai lēmumu pieņemšanu nākotnē.

**Skaidrojums par atkāpšanos no kāda no likumā noteiktajiem finanšu pārskata posteņu atzīšanas, novērtēšanas un norādīšanas principiem vai noteikumiem**

Sabiedrība nav veikusi atkāpšanos no kāda no likumā noteiktajiem finanšu pārskata posteņu atzīšanas, novērtēšanas un norādīšanas principiem vai noteikumiem.

**Posteņu pārklasifikācija**

Pārskata gadā veikta salīdzinošo rādītāju pārklasifikācija atbilstoši gada pārskata normatīvo aktu prasībām.

Pārklasifikācijai nav ietekmes uz finanšu rezultātu.

|  |  |  |  |
| --- | --- | --- | --- |
|  | 2022.gada pārskata datipirms posteņu pārklasifikācijas | Izmaiņas | 2022.gada pārskata dati pēc posteņu pārklasifikācijas |
| P/Z posteņi |  |  |  |
| Pārējās saimnieciskās darbības izmaksas | 1585 | (938) | 647 |
| Pārdotās produkcijas ražošanas izmaksas | 251957 | 938 | 252895 |
| Kopā | 253542 | 0 | 253542 |

1. **Neto apgrozījums**

|  |  |  |
| --- | --- | --- |
| **Neto apgrozījuma sadalījums pa ģeogrāfiskiem tirgiem** | **2023****EUR** | **2022****EUR** |
| Latvija | 306172 | 298691 |
| Ārvalstis |  | 445 |
| **Kopā** | 306172 | 299136 |

|  |  |  |
| --- | --- | --- |
| **Neto apgrozījuma sadalījums darbības veidiem** | **2023****EUR** | **2022****EUR** |
| Ieņēmumi no sabiedriskā transporta | 18895 | 31997 |
| Ieņēmumi no skolēnu pārvadājumiem | 59832 | 44099 |
| Ieņēmumi no pārvadājumiem ārpus Latvijas |  | 445 |
| Ieņēmumi no pārvadājumiem Latvijā | 46117 | 47569 |
| Ieņēmumi no ceļu uzturēšanas | 151378 | 149958 |
| Ieņēmumi no transportdarbiem ar traktoriem un kravas mašīnām | 29950 | 25068 |
| **Kopā** | **306172** | **299136** |

1. **Pārdotās produkcijas ražošanas izmaksas**

|  |  |  |
| --- | --- | --- |
|  | **2023****EUR** | **2022****EUR** |
| Materiālu izmaksas | 101092 | 97477 |
| Par pakalpojumiem no ārienes | 14895 | 32860 |
| Personāla izmaksas: |  |  |
| strādnieku darba algas | 79370 | 76723 |
| valsts sociālās apdrošināšanas obligātās iemaksas | 18063 | 17333 |
| Pamatlīdzekļu nolietojums | 16617 | 19247 |
| Citas ražošanas izmaksas | 10043 | 8778 |
| Apgrozāmo līdzekļu norakstīšana | 551 | 477 |
| **Kopā** | **240631** | **252895** |

1. **Administrācijas izmaksas**

|  |  |  |
| --- | --- | --- |
|  | **2023****EUR** | **2022****EUR** |
| Personāla izmaksas: |  |  |
| darba algas | 28694 | 23709 |
| valsts sociālās apdrošināšanas obligātās iemaksas | 6769 | 5593 |
| Biroja uzturēšanas un sakaru izmaksas | 1874 | 1042 |
| Elektroenerģijas izmaksas | 941 | 2516 |
| Bankas pakalpojumi | 138 | 136 |
| Reklāmas izdevumi | 172 | 75 |
| Gada pārskata revīzijas izdevumi | 1000 | 500 |
| **Kopā** | **39588** | **33571** |

1. **Pārējie saimnieciskās darbības ieņēmumi**

|  |  |  |
| --- | --- | --- |
|  | **2023****EUR** | **2022****EUR** |
|  |  |  |
| Pārskata gadā atzītie nākamo periodu ieņēmumi | 2502 | 1126 |
| Ieņēmumi no reorganizācijas | 367 |  |
| **Kopā** | **2869** | **1126** |

1. **Pārējās saimnieciskās darbības izmaksas**

|  |  |  |
| --- | --- | --- |
|  | **2023****EUR** | **2022****EUR** |
| Pārējās izmaksas | 472 | 505 |
| Dabas resursu nodoklis | 142 | 142 |
| Nokavējuma nauda par nodokļiem | 3 | 0 |
| Kopā | **617** | **647** |

 **8. Pamatlīdzekļu kustības pārskats**

|  |  |  |  |  |
| --- | --- | --- | --- | --- |
|  | Parējie pamatlīdzekļiun inventārs | Pamat-līdzekļuizveidošana | Ilgtermiņa ieguldījumiem nomātajos pamatlīdzekļos | Kopā |
| **Iegādes vērtība uz 31.12.2021** | **228206** | 2920 | **5525** | **236651** |
| Vērtības palielinājumi, ieskaitot uzlabojumus | 18800 |  |  | 18800 |
| **Iegādes vērtība uz 31.12.2022** | **247006** | **2920** | **5525** | **255451** |
| **Uzkrātais nolietojums uz 31.12.2021** | **184914** | 563 | **3341** | **188818** |
| Pārskata gadā aprēķinātās vērtības samazinājuma korekcijas | 16665 | 1126 | 1456 | 19247 |
| **Uzkrātais nolietojums uz 31.12.2022** | **201579** | **1689** | **4797** | **208065** |
| **Bilances vērtība uz 31.12.2021** | **43292** | 2357 | **2184** | **47833** |
| **Bilances vērtība uz 31.12.2022** | **45427** | 1231 | **728** | **47386** |
| **Iegādes vērtība uz 31.12.2022** | **247006** | 2920 | **5525** | **255451** |
| Vērtības palielinājumi, ieskaitot uzlabojumus | 5946 |  |  | 5946 |
| Pārvietošana | 2920 | (2920) |  |  |
| **Iegādes vērtība uz 31.12.2023** | **255872** |  | **5525** | **261397** |
| **Uzkrātais nolietojums uz 31.12.2022** | **201579** | 1689 | **4797** | **208065** |
| Pārskata gadā aprēķinātās vērtības samazinājuma korekcijas | 15889 |  | 728 | 16617 |
| Pārvietošana | 1689 | (1689) |  |  |
| **Uzkrātais nolietojums uz 31.12.2023** | **219157** |  | **5525** | **224682** |
| **Bilances vērtība uz 31.12.2022** | **45427** | 1231 | **728** | **47386** |
| **Bilances vērtība uz 31.12.2023** | **36715** |  |  | **36715** |

**9. Krājumi**

|  |  |  |
| --- | --- | --- |
|  | **31.12.2023****EUR** | **31.12.2022****EUR** |
| Degviela | 1084 | 1221 |
| Sāls -smilts maisījums | 3423 | 2414 |
| Izejvielas (eļļas) | 853 | 541 |
| Kopā | **5360** | **4176** |

 **10. Pircēju un pasūtītāju parādi**

|  |  |  |
| --- | --- | --- |
|  | **31.12.2023****EUR** | **31.12.2022****EUR** |
| Pircēju un pasūtītāju parādu uzskaites vērtība | 2625 | 4155 |
| Kopā | **2625** | **4155** |

 **11. Radniecīgo sabiedrību parādi**

|  |  |  |
| --- | --- | --- |
|  | **31.12.2023****EUR** | **31.12.2022****EUR** |
| Par sniegtajiem pakalpojumiem | 6741 | 13488 |
| Kopā | **6741** | **13488** |

 **12. Nākamo periodu izmaksas**

|  |  |  |
| --- | --- | --- |
|  | **31.12.2023****EUR** | **31.12.2022****EUR** |
| Transportlīdzekļu civiltiesiskā apdrošināšana | 415 | 392 |
| Reklāmas izmaksas | 170 | 157 |
| Licences kartīte PV | 32 | 3 |
| Kopā | 617 | 552 |

 **13. Nauda**

|  |  |  |
| --- | --- | --- |
|  | **31.12.2023****EUR** | **31.12.2022****EUR** |
| Naudas līdzekļi kasē | 203 | 75 |
| Naudas līdzekļi bankā | 112575 | 71279 |
| Kopā | 112778 | 71354 |

 **14. Pamatkapitāls**

Sabiedrības pamatkapitāls ir veidots no Jēkabpils novada pašvaldības ieguldījumiem EUR 172546, sadalās 172546 daļās, vienas daļas vērtība EUR 1.00.

**Īstermiņa kreditori**

 **15. Nodokļi un sociālās nodrošināšanas maksājumi**

|  |  |  |  |  |  |  |
| --- | --- | --- | --- | --- | --- | --- |
| **Nodokļa veids** | **Atlikums 31.12.2022****EUR** | **Aprēķināts 2023 gadā****EUR** | **Aprēķinātas nokavējuma naudas****EUR** | **Pārnests uz citiem nodokļiem****EUR** | **Samaksāts 2023 gadā****EUR** | **Atlikums 31.12.2023****EUR** |
| Pievienotās vērtības nodoklis | -4295 | -7766 |  |  | 13550 | +1489 |
| Sociālās nodrošināšanas iemaksas | -2811 | -35421 |  |  | 34972 | -3260 |
| Iedzīvotāju ienākuma nod. | -1048 | -14445 |  |  | 14107 | -1386 |
| Dabas resursu nodoklis | -142 | -142 |  |  | 142 | -142 |
| Uzņēmējdarbības riska nodeva | -5 | -62 |  |  | 62 | -6 |
| **Kopā:** | **-8301** | **-57836** |  |  | **62833** | **-3305** |
| **Tai skaitā:** | **31.12.2022** |  |  |  |  | **31.12.2023** |
| Nodokļu parāds | -8301 |  |  |  |  | -3305 |

 **16. Pārējie kreditori**

|  |  |  |
| --- | --- | --- |
|  | **31.12.2023**EUR | **31.12.2022**EUR |
| Darba alga | 6228 | 6720 |

 **17. Uzkrātās saistības**

|  |  |  |
| --- | --- | --- |
|  | **31.12.2023**EUR | **31.12.2022**EUR |
| Uzkrātās saistības neizmantoto atvaļinājumu izmaksai | 5811 | 4657 |
| Uzkrātās saistības ar piegādātājiem | 1532 | 858 |
| **Kopā** | 7343 | 5515 |

 **18. Sabiedrībā nodarbināto personu skaits**

|  |  |  |
| --- | --- | --- |
|  | **2023** | **2022** |
| Vidējais sabiedrībā nodarbināto personu skaits gadā | 14 | 14 |

 **19. Vadības atalgojums**

|  |  |  |
| --- | --- | --- |
| **Izmaksu veids** | **2023****EUR** | **2022****EUR** |
| Atlīdzība par darbu valdes locekļiem |  |  |
|  -alga | 16200 | 12960 |
|  -VSAOI | 3822 | 3057 |
| Kopā | 20022 | 16017 |

 **20. Ziņas par nomas un īres līgumiem, kuriem ir svarīga nozīme Sabiedrības darbībā**

Nedzīvojamo telpu nomas līgums ar Jēkabpils novada pašvaldību no 01.01.2015-31.12.2024 nākotnes nomas maksa 906 EUR

 **21. Sabiedrības darbības turpināšana**

Pēc skolu reformas plāna apstiprināšanas un nepieciešamo skolēnu pārvadājumu maršrutu plānu izstrādes jāveic sabiedrības rīcībā esošo autobusu parka izvērtēšana un optimizācija. Regulāri jāveic ceļu un ielu uzturēšanas tehnikas tehniskā stāvokļa novērtējums un jānodrošina tās uzturēšana labā tehniskā stāvoklī. Jāvērtē nepieciešamība jaunu tehnikas vienību iegāde, kvalitatīvu sabiedrības sniegto pakalpojumu nodrošināšanai. Jāturpina meklēt iespējas jaunu pakalpojumu ieviešanai sabiedrības darbības teritorijā esošo pilsētu un ciemu ielu, trotuāru un laukumu uzkopšanai.

 **22. Finanšu risku vadība**

Sabiedrības finanšu aktīvus, galvenokārt, veido pircēju un pasūtītāju parādi. Finanšu saistību lielāko daļu veido parādi piegādātājiem par precēm un pakalpojumiem. Naudas līdzekļi, galvenokārt, tiek izvietoti SEB Bankā.

Finanšu riski, kas saistīti ar Sabiedrības finanšu instrumentiem, galvenokārt, ir likviditātes risks un kredītrisks. Sabiedrības vadība cenšas minimizēt potenciālo finanšu risku negatīvo ietekmi uz Sabiedrības finansiālo stāvokli. Sabiedrība neizmanto atvasinātus finanšu instrumentus finanšu riska vadībai.

**Likviditātes risks**

Sabiedrība kontrolē savu likviditātes risku, uzturot atbilstošu naudas daudzumu un veicot savlaicīgu kreditoru parādu apmaksu.

**Kredītrisks**

Sabiedrība pakļauta kredītriskam saistībā ar tās pircēju un pasūtītāju parādiem. Sabiedrība kontrolē savu kredītrisku, pastāvīgi uzraugot debitoru parādu atlikumus.

 **23. Notikumi pēc bilances datuma**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai kuri būtu jāpaskaidro šajā finanšu pārskatā.

Kārlis Puriņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis

2024.gada 14. februārī

Gada pārskatu sagatavoja:

Sandra Valaine\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecākā grāmatvede

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

VALDES LOCEKĻA ELEKTRONISKAIS PARAKSTS ATTIECINĀMS UZ VADĪBAS ZIŅOJUMU NO 4. LĪDZ 5. LAPAI, KĀ ARĪ GADA PĀRSKATU KĀ VIENOTU DOKUMENTU NO 1. LĪDZ 19. LAPAI.

PAR GRĀMATVEDĪBAS KĀRTOŠANU ATBILDĪGĀS PERSONAS ELEKTRONISKAIS PARAKSTS ATTIECINĀMS UZ GADA PĀRSKATU KĀ VIENOTU DOKUMENTU NO 6. LĪDZ 19

LAPAI.